“เงินบาท” วันนี้เปิดตลาด 34.85 บ. แนะผู้นำเข้าซื้อสกุลต่างประเทศ เพื่อปิดความเสี่ยง
ทีเอ็มบีธนชาต เผย ค่าเงินบาทวันนี้(19 ธ.ค.65) เปิดตลาด 34.85 บาทต่อดอลลาร์ แข๋งค่าจากราคาปิดตลาดเมื่อวันศุกร์ที่ระดับ 34.95 บาท แนะผู้นำเข้าซื้อสกุลต่างประเทศ เพื่อปิดความเสี่ยง โดยมองกรอบค่าเงินบาทเคลื่อนไหวช่วง 34.75-35.00 บาท/ดอลลาร์ แนะผู้นำเข้าควรซื้อเงินตราต่างประเทศเพื่อปิดความเสี่ยง
ทีเอ็มบีธนชาต เผย ค่าเงินบาทวันนี้เปิดตลาด 34.85 บาทต่อดอลลาร์ แข็งค่าจากปิดเมื่อวันศุกร์ที่ระดับ 34.95 บาท แนะผู้นำเข้าซื้อสกุลต่างประเทศ เพื่อปิดความเสี่ยง
19 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า วันนี้(19 ธ.ค.65) แข็งค่าเงินบาทเช้านี้เปิดตลาด 34.85 บาท/ดอลลาร์ แข็งค่าขึ้นจากราคาปิดตลาดเมื่อวันศุกร์ที่ผ่านมา ที่ระดับ 34.95 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลักๆ หลังจากที่ธนาคารกลางสหรัฐฯ ส่งสัญญาณเดินหน้าปรับขึ้นอัตราดอกเบี้ยไปถึงปีหน้า ทั้งนี้ธนาคารกลางหลายประเทศต่างประกาศปรับขึ้นอัตราดอกเบี้ยในการประชุมรอบสุดท้ายของปีนี้  นำโดยธนาคารกลางสหรัฐ (FED) ที่ประกาศปรับขึ้นอัตราดอกเบี้ยไปเมื่อวันที่ 14 ธ.ค. 65 ตามด้วยธนาคารกลางยุโรป (ECB) ธนาคารกลางอังกฤษ (BOE) และ ธนาคารกลางสวิตเซอร์แลนด์ (SNB) ต่างก็ปรับขึ้นอัตราดอกเบี้ยในวันที่ 15 ธ.ค. 65 เช่นกัน พร้อมทั้งธนาคารกลางรายใหญ่ๆ ยังส่งสัญญาณเดินหน้าปรับขึ้นอัตราดอกเบี้ยต่อไปเพื่อควบคุมเงินเฟ้อให้อยู่ในระดับเป้าหมาย
ในส่วนของ Fund flow เมื่อวานศุกร์ที่ 16 ธ.ค.65 ที่ผ่านมานักลงทุนต่างชาติขายสุทธิพันธบัตรไทย 1,053 ล้านบาท  แต่เข้าซื้อสุทธิหุ้นไทย 2,310.88 ล้านบาท
ปัจจัยที่น่าติดตามในสัปดาห์นี้ได้แก่ การประชุมธนาคารกลางญี่ปุ่น (BOJ) และธนาคารกลางจีน (PBOC) ในวันที่ 20 ธ.ค.65 และทิศทางเงินทุนต่างชาติ ค่าเงินหยวนและสกุลเงินเอเชีย และการประกาศตัวเลขการส่งออกของไทย รวมทั้งตัวเลข GDP ของสหรัฐฯ ไตรมาส 3/65 (final)
โดยมองกรอบค่าเงินบาทวันนี้ เคลื่อนไหวในช่วง  34.75 – 35.00 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกขายเงินตราต่างประเทศที่เหนือระดับ 35.50 บาท/ดอลลาร์